S-84/2017

Mál þetta, sem dómtekið var 29. maí sl., er höfðað með ákæru útgefinni af lögreglustjóranum á höfuðborgarsvæðinu 1. febrúar á hendur S-kk-þgf H-kk-þgf V-kk-þgf, Álfkonuhvarfi 67, Kópavogi, fyrir líkamsárás og rán með því að hafa aðfaranótt sunnudagsins 14. ágúst 2016 á Klapparstíg neðan við Laugaveg í Reykjavík, veist að A, með ítrekuðum höggum og spörkum í höfuð og búk og skipað honum að afhenda sér peninga en er A kvaðst ekki hafa annað en síma og debetkort, þá tekið það af honum, allt með þeim afleiðingum að A hlaut talsverða dreifða yfirborðsáverka á andliti, s.s. yfirborðsmar og bólgu á efra augnloki, roða, bólgu, mar og húðblæðingar á enninu, mar og bólguhellu eftir höfuðleðri og hvirfli og aftur undir hnakka, roða og væga bólgu niður andlitið vinstra megin, tannarbrot á næstaftasta jaxli, marblett á hægri framhandlegg, eymsli yfir brjóstkassa hægra megin og rifbrot.

Telst þetta varða við 1. mgr. 217. gr. og 252. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Þá gerir brotaþoli þá kröfu að ákærði verði dæmdur til að greiða honum miskabætur að fjárhæð 3.000.000 krónur auk vaxta skv. 8. gr. laga um vexti og verðtryggingu nr. 38/2001 frá 14. ágúst 2016, en með dráttarvöxtum skv. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi er mánuður er liðinn frá því að bótakrafan var birt ákærða til greiðsludags. Einnig er þess krafist að ákærða verði gert að greiða málskostnað.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst1982. Hann á að baki sakaferil. Frá árinu 1999 hefur ákærði alls 10 sinnum verið dæmdur fyrir brot gegn almennum hegningarlögum, umferðarlögum og lögum um ávana- og fíkniefni. Að því er síðustu dóma varðar var ákærði á árinu 2012 dæmdur í 2ja ára fangelsi fyrir rán og önnur brot gegn hegningarlögum og lögum um ávana- og fíkniefni. Þá var ákærði á árinu 2014 dæmdur í 16 mánaða fangelsi fyrir brot gegn umferðarlögum. Var reynslulausn þá dæmd upp. Loks var ákærði 29. október 2015 dæmdur í 4 mánaða fangelsi fyrir brot gegn umferðarlögum. Honum var veitt reynslulausn 25. mars 2016 á eftirstöðvum refsingar 200 dögum. Ákærði afplánar nú þær eftirstöðvar. Með hliðsjón af brotum ákærða í þessu máli, sem og greiðlegri játningu hans er refsing ákærða ákveðin fangelsi í 12 mánuði, sem ekki þykir fært að skilorðsbinda.

Brotaþoli gerir kröfu um 3.000.000 króna í miskabætur. Ákærði hefur með ólögmætri háttsemi sinni bakað brotaþola tjón, sem hann ber ábyrgð á samkvæmt 26. gr. skaðabótalaga nr. 50/1993. Verða miskabætur ákveðnar að álitum og þykja þær hæfilega ákveðnar 500.000 krónur. Um vexti fer sem í dómsorði greinir.

Ákærði greiði sakarkostnað samkvæmt yfirliti, málsvarnarlaun skipaðs verjanda og þóknun réttargæslumanns brotaþola, sem í dómsorði greinir.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði S-kk-nf H-kk-nf V-kk-nf, sæti fangelsi í 12 mánuði.

Ákærði greiði A 500.000 krónur í miskabætur, ásamt vöxtum samkvæmt 8. gr. laga nr. 38/2001 um vexti og verðtryggingu, frá 14. ágúst 2016 til 16. mars 2017 en með dráttarvöxtum samkvæmt 1. mgr. 6. gr. laganna frá þeim degi til greiðsludags.

Ákærði greiði 760.720 krónur í sakarkostnað, þar með talið málsvarnarlaun skipaðs verjanda síns, G-kk-ef S-x-x R-kk-ef héraðsdómslögmanns, 463.760 krónur og þóknun réttargæslumanns brotaþola, B-kk-ef H-kk-ef B-kk-ef héraðsdómslögmanns, 252.960 krónur.

S-kk-nf S-kk-nf

------------

Rétt endurrit staðfestir

Héraðsdómur Reykjavíkur, 7. júní 2017.